CELEX: 52017PC0641
Language: sl
Date: 2017-11-06
Title: Predlog SKLEP SVETA o stališču, ki se v imenu Evropske unije sprejme v okviru Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, glede Sklepa št. 1/2017 o spremembi Dodatka 6 k Prilogi 11 k Sporazumu

EVROPSKA KOMISIJA
            Bruselj, 6.11.2017
            COM(2017) 641 final
            2017/0283(NLE)
            Predlog
            SKLEP SVETA
            o stališču, ki se v imenu Evropske unije sprejme v okviru Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, glede Sklepa št. 1/2017 o spremembi Dodatka 6 k Prilogi 11 k Sporazumu
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               ·Razlogi za predlog Sklepa in njegovi cilji 
            
            
               Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Kmetijski sporazum) je začel veljati 1. junija 2002.
            
            
               Švica je izkoristila več zaporednih začasnih obdobij, v katerih je imela možnost odstopanja od pregleda na trihinelo v trupih in mesu domačih prašičev za pitanje in zakol v klavnicah z nizko zmogljivostjo. V Švici že več kot petdeset let ni bil ugotovljen noben primer trihinele. Poleg tega ima Švica delujoči program za odkrivanje, katerega cilj je, da bi bilo meso domačih prašičev, dano na trg v Evropski uniji, vedno pregledano na trihinelo v trupih in mesu domačih prašičev. Zato je mogoče ukiniti začasni značaj odstopanja.
            
            
               Posledično bi bilo treba ustrezno prilagoditi določbe Dodatka 6 k Prilogi 11 h Kmetijskemu sporazumu.
            
            
               Člen 19(1) Priloge 11 h Kmetijskemu sporazumu ustanavlja Skupni veterinarski odbor, ki ga sestavljajo predstavniki pogodbenic. Zadolžen je za vsa vprašanja v zvezi z navedeno prilogo in za njeno izvajanje ter izvrševanje v njej določenih nalog. Skupni veterinarski odbor je pooblaščen zlasti za sprejemanje odločitev v primerih, ki jih določa Priloga 11. Člen 19(3) Priloge 11 h Kmetijskemu sporazumu pooblašča Skupni veterinarski odbor za spreminjanje dodatkov k navedeni prilogi, zlasti za njihovo prilagoditev in posodobitev.
            
            
               Sklep št. 1/2017 Skupnega veterinarskega odbora bo objavljen v Uradnem listu Evropske unije.
            
            
               ·Skladnost z veljavnimi predpisi s področja zadevne politike
            
            
               Ta predlog odstopanja je v skladu z ukrepi za zagotovitev prožnosti, ki jih lahko sprejmejo države članice za obrate živilske dejavnosti, ki se nahajajo v regijah, za katere veljajo posebne geografske omejitve, pod pogojem, da ti ukrepi ne ogrožajo varnosti končnega proizvoda. Predlog je tudi v skladu z znanstvenim mnenjem Evropske agencije za varnost hrane o tveganjih za javno zdravje, ki jih je treba upoštevati pri pregledih prašičjega mesa
                  1
               , z dne 3. oktobra 2011, kot tudi z Izvedbeno uredbo Komisije (EU) 2015/1375 z dne 10. avgusta 2015 o določitvi posebnih predpisov za uradni nadzor trihinel v mesu.
            
            
               ·Skladnost z drugimi politikami Unije
            
            
               Sporazum med Evropsko skupnostjo in Švicarsko konfederacijo o trgovini s kmetijskimi proizvod sodi v splošni okvir trgovinske politike EU in je ugoden za EU, ker je EU neto izvoznica kmetijskih proizvodov v Švico. Trgovinska bilanca EU s Švico se je po začetku veljavnosti Sporazuma znatno izboljšala.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               ·Pravna podlaga
            
            
               Predlog Sklepa temelji na členu 207(4) Pogodbe o delovanju Evropske unije v povezavi s členom 218(9) Pogodbe.
            
            
               ·Izbira instrumenta
            
            
               Unija mora v okviru Skupnega veterinarskega odbora sprejeti stališče glede sprejemanja potrebnih sprememb Priloge 11. V skladu s prvim pododstavkom člena 5(2) Sklepa 2002/309/ES, Euratom stališče Unije na predlog Komisije sprejme Svet.
            
            
               3.PRORAČUNSKE POSLEDICE
            
            
               Ta sklep ne bo vplival na proračun EU. Ustalitev odstopanja zadeva le izvajanje določenega nadzora v Švici za prašičje meso, namenjeno samo za švicarski trg. 
            
         
         
            
               2017/0283 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije sprejme v okviru Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, glede Sklepa št. 1/2017 o spremembi Dodatka 6 k Prilogi 11 k Sporazumu
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum med Evropsko skupnostjo in Švicarsko konfederacijo o trgovini s kmetijskimi proizvodi
                  2
                (v nadaljnjem besedilu: Kmetijski sporazum) je začel veljati 1. junija 2002.
            
            
               (2)Na podlagi člena 19(1) Priloge 11 h Kmetijskemu sporazumu Skupni veterinarski odbor (v nadaljnjem besedilu: Skupni veterinarski odbor) obravnava vsa vprašanja, povezana z navedeno prilogo in njenim izvajanjem, ter je odgovoren za naloge, določene v navedeni prilogi. Člen 19(3) navedene priloge pooblašča Skupni veterinarski odbor za spreminjanje dodatkov k Prilogi 11, zlasti za njihovo prilagoditev in posodobitev.
            
            
               (3)V prvem pododstavku člena 5(2) Sklepa Sveta in Komisije 2002/309/ES, Euratom
                  3
                je določeno, da stališče Skupnosti v Skupnem odboru za kmetijstvo in Skupnem veterinarskem odboru na predlog Komisije sprejme Svet.
            
            
               (4)Unija bi morala določiti stališče, ki se sprejme v okviru Skupnega veterinarskega odbora glede sprejemanja potrebnih sprememb.
            
            
               (5)Sklep št. 1/2017 Skupnega veterinarskega odbora, ustanovljenega s Kmetijskim sporazumom (v nadaljnjem besedilu: Sklep št. 1/2017 Skupnega veterinarskega odbora), bi moral začeti veljati na dan sprejetja –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Evropske unije sprejme v okviru Skupnega veterinarskega odbora, ustanovljenega s členom 19(1) Priloge 11 h Kmetijskemu sporazumu, glede spremembe Dodatka 6 k Prilogi 11, temelji na osnutku sklepa Skupnega veterinarskega odbora, ki je priložen temu sklepu.
            
            
               Člen 2
            
            
               Ta sklep začne veljati dan po sprejetju.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  EFSA Journal 2011; 9(10):2351 [198 str.], objavljeno 3. oktobra 2011.
               
               
                  
                     (2)
                  UL L 114, 30.4.2002, str. 132.
               
               
                  
                     (3)
                  UL L 114, 30.4.2002, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 6.11.2017
            COM(2017) 641 final
            PRILOGA
            k
            SKLEPU SVETA
            o stališču, ki se v imenu Evropske unije sprejme v okviru Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, glede Sklepa št. 1/2017 o spremembi Dodatka 6 k Prilogi 11 k Sporazumu
            
               
         
         
            
               PRILOGA
            
            
               OSNUTEK
            
            
               SKLEP ŠT. 1/2017 SKUPNEGA VETERINARSKEGA ODBORA,
               USTANOVLJENEGA S SPORAZUMOM MED EVROPSKO SKUPNOSTJO
               IN ŠVICARSKO KONFEDERACIJO
               O TRGOVINI S KMETIJSKIMI PROIZVODI
            
            
               z dne ...
            
            
               o spremembi Dodatka 6 k Prilogi 11 k Sporazumu
            
            
               SKUPNI VETERINARSKI ODBOR JE –
            
            
               ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi
                  1
                ter zlasti člena 19(3) Priloge 11 k Sporazumu,
            
            
               ob upoštevanju naslednjega:
            
            
               (1)Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Kmetijski sporazum) je začel veljati 1. junija 2002.
            
            
               (2)Na podlagi člena 19(1) Priloge 11 h Kmetijskemu sporazumu Skupni veterinarski odbor, ustanovljen s Kmetijskim sporazumom (v nadaljnjem besedilu: Skupni veterinarski odbor), obravnava vsa vprašanja, povezana z navedeno prilogo in njenim izvajanjem, ter je odgovoren za naloge, ki jih določa navedena priloga. Člen 19(3) navedene priloge pooblašča Skupni veterinarski odbor za spreminjanje dodatkov, zlasti za njihovo prilagoditev in posodobitev.
            
            
               (3)Sklep št. 2/2003 Skupnega veterinarskega odbora
                  2
                je prvič spremenil dodatke 1, 2, 3, 4, 5, 6 in 11 k Prilogi 11 h Kmetijskemu sporazumu.
            
            
               (4)Sklep št. 1/2015 Skupnega veterinarskega odbora
                  3
                je zadnjič spremenil dodatke 1, 2, 3, 5, 6, 7, 10 in 11 k Prilogi 11 h Kmetijskemu sporazumu.
            
            
               (5)Švica je izkoristila več zaporednih začasnih obdobij, v katerih je imela možnost odstopanja od pregleda na trihinelo v trupih in mesu domačih prašičev za pitanje in zakol v klavnicah z nizko zmogljivostjo. V Švici že več kot petdeset let ni bil ugotovljen noben primer trihinele. Poleg tega ima Švica delujoči program za odkrivanje, katerega cilj je, da bi bilo meso domačih prašičev, dano trg v Evropski uniji, vedno pregledano na trihinelo v trupih in mesu domačih prašičev. Zato je mogoče ukiniti začasni značaj odstopanja.
            
            
               (6)Ta sklep bi moral začeti veljati na dan sprejetja.
            
            
               (7)Posledično bi bilo treba spremeniti Dodatek 6 k Prilogi 11 h Kmetijskemu sporazumu –
            
            
               SPREJEL NASLEDNJI SKLEP:
            
            
               Člen 1
            
            
               Točke 4 do 6 poglavja „Posebne zahteve“ Dodatka 6 k Prilogi 11 h Kmetijskemu sporazumu se spremenijo, kakor sledi:
            
            
               4)Pristojni švicarski se obvezujejo, da je meso domačih prašičev, dano na trg v Evropski uniji, pregledano na trihinelo v trupih in mesu domačih prašičev.
            
         
         
            
               5)Metode odkrivanja iz poglavij I in II Priloge I k Uredbi (ES) št. 2075/2005 se v Švici uporabljajo v okviru pregledov na trihinelo. Vendar se ne uporablja metoda trahinoskopske preiskave iz poglavja III Priloge I k Uredbi (ES) št. 2075/2005.
            
            
               6)Na podlagi določb pododstavka 3 člena 8 Odloka DFI z dne 23. novembra 2005 o higieni pri zakolu živali (OHyAb; RS 817.190.1) in pododstavka 8 člena 9 Odloka DFI z dne 23. novembra 2005 o živilih živalskega izvora (RS 817.022.108) so ti trupi in meso domačih prašičev za pitanje in zakol ter mesni pripravki, mesni proizvodi in predelani proizvodi na osnovi mesa, ki se pridobijo iz njih, ki niso namenjeni za trg Evropske unije, označeni s posebnim žigom o zdravstveni ustreznosti v skladu z vzorcem iz zadnjega pododstavka Priloge 9 k Odloku DFI z dne 23. novembra 2005 o higieni pri zakolu živali. 
            
            
               Trgovanje s temi proizvodi z državami članicami Evropske unije v skladu z določbami člena 9a Odloka DFI z dne 23. novembra 2005 o živilih živalskega izvora ni dovoljeno.
            
            
               Točka 7 se črta.
            
            
               Člen 2
            
            
               Ta sklep, sestavljen v dveh izvodih, podpišejo sopredsedniki ali drugi pooblaščenci pogodbenic Kmetijskega sporazuma.
            
            
               Člen 3
            
            
               Ta sklep začne veljati na dan sprejetja.
            
            
               V Bruslju, 
            
            
               Za Evropsko unijo
                     Za Švicarsko konfederacijo
            
            
               Vodja delegacije
                     Vodja delegacije
            
         
         
            
                  
                     (1)
                  UL L 114, 30.4.2002, str. 132.
               
               
                  
                     (2)
                  Sklep št. 2/2003 Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, z dne 25. novembra 2003 o spremembah dodatkov 1, 2, 3, 4, 5, 6 in 11 k Prilogi 11 k Sporazumu (2004/78/ES) (UL L 23, 28.1.2004, str. 27).
               
               
                  
                     (3)
                  Sklep št. 1/2015 Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, z dne 17. decembra 2015 o spremembi dodatkov 1, 2, 3, 5, 6, 7, 10 in 11 k Prilogi 11 k Sporazumu (2015/2367/EU) (UL L 337, 23.12.2015, str. 128).